nebuď lenivý frfľoš a choď voliť!
pred parlamentnými voľbami sa mnohí pýtajú koho voliť. niektorí pochybujú, či má vôbec význam ísť voliť. aj keď cirkev do kampane nevstupuje, k účasti na voľbách jednoznačne povzbudzuje.
určite má význam ísť voliť a určite je možné si vybrať. hoci nedávame odporúčania ku konkrétnym stranám, prosíme všetkých, aby sa pred voľbami oboznámili s programom, ktorý jednotlivé strany ponúkajú. politické ciele strán vždy konfrontujme s hodnotami evanjelia. poďme voliť, a ako veriaci ľudia sa rozhodnime s veľkou dávkou zodpovednosti!